Portable Document Format

Το Portable Document Format (μορφή φορητού εγγράφου) (PDF) είναι μορφή αρχείου που χρησιμοποιείται για την απεικόνιση εγγράφων ανεξαρτήτως λογισμικού, hardware και λειτουργικού συστήματος. Κάθε PDF αρχείο περιλαμβάνει πλήρη περιγραφή ενός καθορισμένου εγγράφου, στην οποία περιλαμβάνεται το κείμενο, οι γραμματοσειρές, τα γραφικά και άλλες απαιτούμενες πληροφορίες.  Το 1991, ο συνιδρυτής της Adobe Systems Τζον Γουόρνοκ (John Warnock) περιέγραψε ένα σύστημα που αποκαλούσε "Camelot" (Κάμελοτ) και εξελίχθηκε στo PDF.

Ενώ η Adobe Systems διέθεσε τις προδιαγραφές του PDF ελεύθερα το 1993, ουσιαστικά το φορμά PDF παρέμεινε ιδιοκτησιακό, ελεγχόμενο από την Adobe, έως ότου απελευθερώθηκε επίσημα ως ανοικτό πρότυπο στις 1 Ιουλίου, 2008, και δημοσιεύτηκε από τον Διεθνή Οργανισμό Τυποποίησης ως ISO 32000-1:2008 Το 2008, η Adobe δημοσίευσε μία Άδεια Δημόσιας Ευρεσιτεχνίας (Public Patent License) στο ISO 32000-1 παρέχοντας ελεύθερες δικαιωμάτων ευρεσιτεχνίες που κατείχε η Adobe, έτσι ώστε να είναι δυνατή η δημιουργία, πώληση και διανομή εφαρμογών PDF Ωστόσο, υπάρχουν ακόμα τεχνολογίες που  χρησιμοποιούνται σε αρχεία PDF τα οποία καθορίζονται και χρησιμοποιούνται αποκλειστικά από την Adobe παραμένοντας σε ιδιοκτησιακό καθεστώς (π.χ. Adobe XML Forms Architecture, Adobe JavaScript)
.

Ιστορία 
Το φορμά PDF αναπτύχθηκε στις αρχές της δεκαετίας 1990 ως τρόπος διανομής εγγράφων, που περιλάμβανε κείμενο, φορμάρισμα και εικόνες, για χρήστες υπολογιστών που εργάζονταν σε διαφορετικές πλατφόρμες και δεν είχαν πρόβαση σε αμοιβαία συμβατό λογισμικό εφαρμογής. Το φορμά αναπτύχθηκε ανάμεσα σε άλλα ανταγωνιστικά φορμά όπως το DjVu (αναπτύσσεται ακόμα), το Envoy, το Common Ground Digital Paper, το Farallon Replica ακόμη και το PostScript φορμά της Adobe (.ps). Εκείνα τα πρώιμα χρόνια, πριν την ανάδυση του World Wide Web και των εγγράφων HTML, το PDF έγινε δημοφιλές για Ροή εργασιών ηλεκτρονικής έκδοσης .

Η υιοθέτηση του φορμά PDF υπήρξε αργή αρχικά. Το Adobe Acrobat, η σουΐτα της Adobe για ανάγνωση και δημιουργία αρχείων PDF δεν ήταν ελεύθερα διαθέσιμο. Οι πρώτες εκδόσεις PDF δεν είχαν υποστήριξη για υπερσυνδέσμους, μειώνοντας τη χρησιμότητα του φορμά στο Διαδίκτυο. Άλλο αρνητικό στοιχείο ήταν το γεγονός ότι το μεγαλύτερο συγκριτικά μέγεθος των PDF αρχείων απαιτούσε μεγαλύτερους χρόνους ανάκτησης στα βραδύτερα μόντεμ εκείνης της εποχής. Επίσης, χρόνο απαιτούσε η απόδοση αρχείων PDF στους συγκριτικά αργούς επεξεργαστές της δεκαετίας 1990.

Από την έκδοση 2.0 και ύστερα, η Adobe διένειμε το δικό της λογισμικό ανάγνωσης αυτού του τύπου αρχείων, γνωστό ως  Acrobat Reader , το οποίο διέθεσε δωρεάν, και συνέχισε να υποστηρίζει το αρχικό φορμά PDF, το οποίο βαθμιαία αποτέλεσε και το εκ των πραγμάτων πρότυπο για τα προς εκτύπωση έγγραφα στο Διαδίκτυο.

Σημειώσεις παραπομπές

Περαιτέρω ανάγνωση 
 
Standards
 PDF 1.6 (ISBN 0-321-30474-8)
 PDF 1.4 (ISBN 0-201-75839-3)
 PDF 1.3 (ISBN 0-201-61588-6)

Εξωτερικοί σύνδεσμοι 
 PDF Association - Η Οργάνωση PDF είναι εταιρικός συνεταιρισμός κατασκευαστών λογισμικού που κατασκευάζουν ή επεξεργάζονται αρχεία PDF. (αγγλ.)
 Adobe PDF 101: Επισκόπηση του PDF (αγγλ.)
 Adobe: PostScript vs. PDF – Επίσημη εισαγωγική σύγκριση του PS, EPS vs. PDF. (αγγλ.)
 PDF Standards....transitioning the PDF specification from a de facto standard to a de jure standard – Πληροφορίες για προδιαγραφές PDF/E και PDF/UA (αρχειοθέτηση από The Wayback Machine) (αγγλ.)
 ISO 19005-1:2005 το στερεότυπο PDF/A-1 ISO δημοσιευμένο από τον Διεθνή Οργανισμό Τυποποίησης (αγγλ.)
 PDF Reference and Adobe Extensions to the PDF Specification (αγγλ.)
 Portable Document Format: An Introduction for Programmers – Εισαγωγή στο PDF vs. PostScript και στις λειτουργίες του PDF (έως την έκδοση v1.3) (αγγλ.)
 The Camelot Paper  – η δημοσίευση στην οποία ο Τζον Γουόρνοκ περιέγραψε το εγχείρημα που δημιούργησε το PDF (αγγλ.)

Φορμά αρχείων
Ηλεκτρονικά έγγραφα